ILINKโบรกฯชี้ปัจจัยพื้นฐานไม่เปลี่ยนหลังหุ้นร่วงแรงแนะซื้อมี Upside จูงใจ
ILINKราคาหุ้นที่ปรับตัวลงขณะที่ปัจจัยพื้นฐานไม่เปลี่ยน ทำให้หุ้น ILINK กลับมาซื้อขาย PE ปี 59 ที่ 17 เท่า เทียบเท่า -0.5SD PE ย้อนหลัง 5 ปีที่ 17.5 เท่า และมี Upside 23.8% จากราคาเป้าหมายปี 59 ที่ 22.40 บาท ปรับคำแนะนำเป็น BUY จาก NEUTRAL
8 ธ.ค. 2558

บล.โนมูระ พัฒนสิน ระบุในบทวิเคราะห์ (8 ธ.ค.) ว่าบริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ราคาหุ้นปรับตัวลงราว 10% นับจากต้นสัปดาห์ก่อน เราสอบถามผู้บริหาร ILINK ไม่พบปัจจัยลบใหม่ต่อปัจจัยพื้นฐานบริษัท มองว่าการปรับลงของราคามีสาเหตุ 1) การประมูลงาน 2-3 โครง การใหญ่เลื่อนจากไตรมาส4/58 เป็นครึ่งปีแรก 2559 (โครงการเปลี่ยนสายไฟลงใต้ดิน, โครงการ Submarine cable เกาะเต่า/เกาะสมุย)
2) แนวโน้มไตรมาส4/58 ไม่เด่น คาดกำไร 63 ล้านบาท (-23%เทียบช่วงเดียวกันของปีก่อน, -3%เทียบไตรมากสก่อนหน้า) แย่กว่ากลุ่มฯ และ 3) การปรับพอร์ตของนักลงทุนบางกลุ่มหลังจากหุ้น ILINK ปรับขึ้น 40%YTD
โดยมองว่าราคาหุ้นที่ปรับตัวลงขณะที่ปัจจัยพื้นฐานไม่เปลี่ยน ทำให้หุ้น ILINK กลับมาซื้อขาย PE ปี 59 ที่ 17 เท่า เทียบเท่า -0.5SD PE ย้อนหลัง 5 ปีที่ 17.5 เท่า และมี Upside 23.8% จากราคาเป้าหมายปี 59 ที่ 22.40 บาท ปรับคำแนะนำเป็น BUY จาก NEUTRAL
 